pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงยุติธรรมร่วมการประชุมคณะกรรมการอำนวยการกลางของ UN Crime Congress สมัยที่ ๑๔ ในรูปแบบทางไกล
วันจันทร์ที่ 8 มีนาคม 2564
ปลัดกระทรวงยุติธรรมร่วมการประชุมคณะกรรมการอํานวยการกลางของ UN Crime Congress สมัยที่ ๑๔ ในรูปแบบทางไกล
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมร่วมการประชุมคณะกรรมการอํานวยการกลางของ UN Crime Congress สมัยที่ ๑๔ ในรูปแบบทางไกล
ในวันเสาร์ที่ ๖ มีนาคม ๒๕๖๔ เวลา ๑๖.๓๐ น. ณ ห้องประชุม ๑๑-๐๒ ชั้น ๑๑ อาคารที่ทําการกระทรวงยุติธรรม ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะรองประธานคณะกรรมการอํานวยการกลางของการประชุม UN Crime Congress สมัยที่ ๑๔ ประจํากลุ่มภูมิภาคเอเชียและแปซิฟิก เข้าร่วมการประชุมคณะกรรมการอํานวยการกลาง (General Committee) ในรูปแบบการประชุมทางไกล เพื่อซักซ้อมความเข้าใจในการอํานวยการประชุม UN Crime Congress สมัยที่ ๑๔ ที่จะเกิดขึ้นในสัปดาห์ต่อมา ระหว่างวันที่ ๗-๑๒มีนาคม ๒๕๖๔ ณ นครเกียวโต ประเทศญี่ปุ่น
ในการนี้ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้รับการเสนอชื่อให้เป็นผู้แทนประเทศไทยในการดํารงตําแหน่งรองประธาน (Vice-President) คณะกรรมการอํานวยการกลางของการประชุม UN Crime Congress สมัยที่ ๑๔ ประจํากลุ่มภูมิภาคเอเชียและแปซิฟิก (Asia-Pacific Group) ร่วมด้วยผู้แทนประเทศจาก สาธารณรัฐประชาชนจีน ประเทศอิหร่าน คูเวท บังกลาเทศ และและประเทศกาตาร์ ซึ่งถือเป็นการแสดงบทบาทที่มีพลวัตที่สําคัญของประเทศไทยในการประชุมระหว่างประเทศ
รัฐบาลไทย-ข่าวทำเนียบรัฐบาล-กรมบัญชีกลางปรับปรุงหลักเกณฑ์และอัตราค่ารักษาพยาบาล สำหรับผู้มีสิทธิที่ติดเชื้อเอชไอวีและป่วยด้วยโรคไตวายเรื้อรัง เริ่ม 15 มี.ค. 64
วันพฤหัสบดีที่ 11 มีนาคม 2564
กรมบัญชีกลางปรับปรุงหลักเกณฑ์และอัตราค่ารักษาพยาบาล สําหรับผู้มีสิทธิที่ติดเชื้อเอชไอวีและป่วยด้วยโรคไตวายเรื้อรัง เริ่ม 15 มี.ค. 64
กรมบัญชีกลางปรับปรุงหลักเกณฑ์และอัตราค่ารักษาพยาบาล สําหรับผู้มีสิทธิที่ติดเชื้อเอชไอวีและป่วยด้วยโรคไตวายเรื้อรังจะเริ่มมีผลตั้งแต่วันที่ 15 มีนาคม 2564 เป็นต้นไป
นายประภาศ คงเอียด อธิบดีกรมบัญชีกลาง เปิดเผยว่า กรมบัญชีกลางได้ดําเนินโครงการเบิกจ่ายตรงค่ารักษาพยาบาลสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียมมาอย่างต่อเนื่อง โดยให้ผู้มีสิทธิและบุคคลในครอบครัวสามารถเบิกจ่ายตรงค่าฟอกเลือดด้วยเครื่องไตเทียมในสถานพยาบาลของทางราชการและสถานพยาบาลของเอกชนที่เข้าร่วมโครงการได้ ไม่เกินครั้งละ 2,000 บาท ประกอบกับในปัจจุบัน กรมบัญชีกลางได้รับทราบปัญหาข้อร้องเรียนของสมาคมเพื่อนโรคไตแห่งประเทศไทยและเครือข่ายผู้ติดเชื้อเอชไอวี/เอดส์ ประเทศไทย กรณีผู้ป่วยโรคไตวายเรื้อรังที่เป็นผู้ติดเชื้อเอชไอวีเข้าไม่ถึงบริการฟอกเลือดด้วยเครื่องไตเทียมเนื่องจากมีค่าใช้จ่ายสูง อีกทั้งสํานักงานหลักประกันสุขภาพแห่งชาติ ได้มีการปรับอัตราการจ่ายเงินชดเชยค่าบริการฟอกเลือดด้วยเครื่องไตเทียมให้ผู้ป่วยสามารถเข้าถึงได้มากขึ้นด้วย ดังนั้น เพื่อให้เกิดความเท่าเทียมกันในระบบสวัสดิการรักษาพยาบาล และสอดคล้องกับสิทธิของสํานักงานหลักประกันสุขภาพแห่งชาติ กรมบัญชีกลางจึงได้ปรับปรุงหลักเกณฑ์และอัตราค่ารักษาพยาบาลสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม (ฉบับที่ 2) โดยกําหนดเพิ่มเติมให้ผู้มีสิทธิและบุคคลในครอบครัว ซึ่งได้รับการวินิจฉัยจากแพทย์ผู้ทําการรักษาว่าเป็นผู้ป่วยโรคไตวายเรื้อรังที่เป็นผู้ติดเชื้อเอชไอวีและมีความจําเป็นต้องล้างไต ให้มีสิทธิได้รับค่าฟอกเลือดด้วยเครื่องไตเทียมที่สถานพยาบาลของทางราชการและสถานพยาบาลเอกชน ครั้งละไม่เกิน 4,000 บาท ทั้งนี้ เพื่อบรรเทาภาระค่าใช้จ่ายให้แก่ผู้มีสิทธิและบุคคลในครอบครัวที่ติดเชื้อเอชไอวีและป่วยด้วยโรคไตวายเรื้อรัง ให้สามารถเข้าถึงบริการสาธารณสุขได้อย่างทั่วถึง มีคุณภาพชีวิตที่ดีขึ้น อีกทั้งเพื่อให้การเบิกจ่ายค่ารักษาพยาบาลเป็นไปในทิศทางเดียวกัน ไม่เกิดความเหลื่อมล้ําในระบบสวัสดิการรักษาพยาบาลของทั้ง 3 หน่วยงาน ได้แก่ สํานักงานหลักประกันสุขภาพแห่งชาติ สํานักงานประกันสังคม และกรมบัญชีกลาง
“หลักเกณฑ์ฉบับดังกล่าว จะเริ่มมีผลตั้งแต่วันที่ 15 มีนาคม 2564 เป็นต้นไป โดยผู้มีสิทธิและบุคคลในครอบครัวที่ต้องการเข้ารับการรักษา สามารถตรวจสอบการให้บริการกับสถานพยาบาลเอกชนได้จากแอพพลิเคชั่น “CGD.iHealthCare” เลือกเมนูสถานพยาบาลที่เข้าร่วม เลือกกลุ่มเฉพาะโรค (ฟอกไต) และใส่จังหวัดที่ต้องการค้นหาหรือชื่อสถานพยาบาลที่ต้องการค้นหา หรือติดต่อสอบถามที่ Call Center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตร อนุมัติ (ร่าง) พ.ร.บ. การเปลี่ยนแปลงสภาพภูมิอากาศ ยกระดับการดำเนินงานด้านการเปลี่ยนแปลงสภาพภูมิอากาศของไทย
วันจันทร์ที่ 1 มีนาคม 2564
รองนายกรัฐมนตรี พลเอก ประวิตร อนุมัติ (ร่าง) พ.ร.บ. การเปลี่ยนแปลงสภาพภูมิอากาศ ยกระดับการดําเนินงานด้านการเปลี่ยนแปลงสภาพภูมิอากาศของไทย
รองนายกรัฐมนตรี พลเอก ประวิตร อนุมัติ (ร่าง) พ.ร.บ. การเปลี่ยนแปลงสภาพภูมิอากาศ ยกระดับการดําเนินงานด้านการเปลี่ยนแปลงสภาพภูมิอากาศของไทย
วันนี้ (1 มี.ค. 64) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 2/2564 ผ่านสื่ออิเล็กทรอนิกส์ โดยมีนาย วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเข้าร่วมด้วย
ที่ประชุมได้เห็นชอบต่อสาระสําคัญของ (ร่าง) พระราชบัญญัติการเปลี่ยนแปลงสภาพภูมิอากาศ พ.ศ. .... และ (ร่าง) กรอบหลักการกฎหมายลําดับรองตามที่เสนอ เพื่อเป็นการกําหนดเป้าหมายในการลดปริมาณการปล่อยก๊าซเรือนกระจกและดําเนินมาตรการเพื่อลดปริมาณก๊าซเรือนกระจกภายในประเทศให้ได้ตามเป้าหมายที่กําหนดไว้ ตลอดจนการกําหนดนโยบายและเเผนเพื่อยกระดับความสามารถในการปรับตัวและฟื้นตัวจากการเปลี่ยนแปลงสภาพภูมิอากาศ เพื่อนําไปสู่ประสิทธิผลในการบริหารจัดการปัญหาจากการเปลี่ยนแปลงสภาพภูมิอากาศของประเทศไทย และความร่วมมือกับนานาประเทศในการลดปริมาณการสะสมของก๊าซเรือนกระจกในชั้นบรรยากาศของโลก โดยให้เสนอคณะรัฐมนตรี เพื่อพิจารณาเห็นชอบต่อไป อีกทั้งที่ประชุมยังได้เห็นชอบให้ปรับปรุงองค์ประกอบในคณะอนุกรรมการการเปลี่ยนแปลงสภาพภูมิอากาศด้านการประสานท่าทีเจรจาและความร่วมมือระหว่างประเทศ และเห็นชอบต่อร่างข้อตกลงความร่วมมือระหว่างกระทรวงทรัพยากรธรรมชาติและสิ่งแวดล้อมกับสถานเอกอัครราชทูตราชอาณาจักรเนเธอร์แลนด์ประจําประเทศไทย ว่าด้วยความร่วมมือด้านการจัดการสิ่งแวดล้อมการเปลี่ยนแปลงสภาพภูมิอากาศ และเศรษฐกิจหมุนเวียน มีวัตถุประสงค์เพื่อเป็นกรอบการดําเนินงานร่วมกัน เพื่อสนับสนุนความตั้งใจในการจัดการสิ่งแวดล้อม การเปลี่ยนแปลงสภาพภูมิอากาศ และสนับสนุนเศรษฐกิจหมุนเวียนในสาขาต่าง ๆ โดยเฉพาะการป้องกันสภาพแวดล้อมทางทะเล การลดปริมาณขยะพลาสติกในแม่น้ํา โดยจะมีการแลกเปลี่ยนความรู้ประสบการณ์ แลกเปลี่ยนงานวิจัย ข้อมูลและผู้เชี่ยวชาญ การจัดสัมมนาประชุม การจัดหลักสูตรร่วมกัน การดําเนินโครงการร่วมกันรวมถึงการวิจัยร่วมกันด้วย โดยรองนายกรัฐมนตรีได้มอบหมายให้กระทรวงทรัพยากรธรรมชาติและสิ่งแวดล้อมนําเสนอคณะรัฐมนตรีเพื่อพิจารณาเห็นชอบต่อไป
-------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดีอีเอส ติดตามความคืบหน้าภารกิจสำคัญ ปีงบประมาณ 2564 ในพื้นที่ จ.ศรีษะเกษ จ.ชัยภูมิ ผ่านการประชุมทางไกล
วันพุธที่ 17 มีนาคม 2564
ดีอีเอส ติดตามความคืบหน้าภารกิจสําคัญ ปีงบประมาณ 2564 ในพื้นที่ จ.ศรีษะเกษ จ.ชัยภูมิ ผ่านการประชุมทางไกล
ดีอีเอส ติดตามความคืบหน้าภารกิจสําคัญ ปีงบประมาณ 2564 ในพื้นที่ จ.ศรีษะเกษ จ.ชัยภูมิ ผ่านการประชุมทางไกล
เมื่อวันที่17มีนาคม2564นางคนึงนิจคชศิลาหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจําปีงบประมาณพ.ศ. 2564 โดยมีนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมร่วมกับหน่วยงานภายใต้สังกัดกระทรวงดิจิทัลเพื่อเศรษฐกิจและสังคมเขตตรวจราชการที่14 (จังหวัดศรีสะเกษ)และเขตตรวจราชการที่13 (จังหวัดชัยภูมิ) ผ่านการประชุมวีดิทัศน์ทางไกลณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมในการนี้เขตบริการพื้นที่ได้รายงานผลการความคืบหน้าการดําเนินงานอาทิโครงการบริการอินเทอร์เน็ตสาธารณะสู่ชุมชนโครงการสร้างและพัฒนาวิสาหกิจในระยะเริ่มต้นกิจกรรมส่งเสริมและสนับสนุนยกระดับผู้ประกอบการวิสาหกิจเริ่มต้นด้านดิจิทัล(Digital Startup)โครงการยกระดับศูนย์การเรียนรู้ICTชุมชนสู่ศูนย์ดิจิทัลชุมชนโครงการพัฒนาแพลตฟอร์มดิจิทัลของรัฐกิจกรรมพัฒนาระบบคลาวน์กลางภาครัฐ(Government Data Center and Cloud Service : GDCC)โครงการเรียนโค้ดดิ้งพัฒนาSTEMโครงการพัฒนาแพลตฟอร์มดิจิทัลของรัฐกิจกรรมให้บริการเฝ้าระวังภัยคุกคามไซเบอร์ให้กับโครงสร้างพื้นฐานดิจิทัลและบริการออนไลน์ของหน่วยงานภาครัฐเพื่อเพิ่มความเชื่อมั่นในการให้บริการโครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอําเภอให้เป็นระบบอัตโนมัติพร้อมกันนี้กระทรวงฯเน้นเรื่องการบริหารสภานการณ์การแพร่ระบาดของเชื้อไวรัสโคโรนา2019 ได้แก่การขับเคลื่อนการใช้แพลตฟอร์ม/แอปพลิเคชั่น“ไทยชนะ”และแอปพลิเคชั่น“หมอชนะ”
*************
รัฐบาลไทย-ข่าวทำเนียบรัฐบาล-นายกฯ มอบรางวัล อสม.ดีเด่นระดับชาติ ปี 64 ขอบคุณที่เสียสละช่วยดูแลสุขภาพคนไทย
วันพุธที่ 17 มีนาคม 2564
นายกฯ มอบรางวัล อสม.ดีเด่นระดับชาติ ปี 64 ขอบคุณที่เสียสละช่วยดูแลสุขภาพคนไทย
นายกรัฐมนตรี มอบรางวัล อสม.ดีเด่นระดับชาติ ประจําปี 2564 จํานวน 17 ราย เนื่องในวันอาสาสมัครสาธารณสุขแห่งชาติ เพื่อเชิดชูเกียรติ อสม. ขอบคุณที่เสียสละดูแลสุขภาพประชาชน เคียงข้างบุคลากรทางการแพทย์และสาธารณสุข โดยเฉพาะช่วงโควิด 19
นายกรัฐมนตรี มอบรางวัล อสม.ดีเด่นระดับชาติ ประจําปี 2564 จํานวน 17 ราย เนื่องในวันอาสาสมัครสาธารณสุขแห่งชาติ เพื่อเชิดชูเกียรติ อสม. ขอบคุณที่เสียสละดูแลสุขภาพประชาชน เคียงข้างบุคลากรทางการแพทย์และสาธารณสุข โดยเฉพาะช่วงโควิด 19 ช่วยควบคุมโรคและให้ความรู้ความเข้าใจด้านวัคซีนอย่างดี
วันนี้ (17 มีนาคม 2564) ที่ตึกสันติไมตรี ทําเนียบรัฐบาล พลเอกประยุทธ์ จันทร์โอชา นายกรัฐมนตรีเป็นประธานการมอบรางวัลเชิดชูเกียรติอาสาสมัครสาธารณสุขประจําหมู่บ้าน (อสม.) ดีเด่นระดับชาติ ประจําปี 2564 จํานวน 17 ราย เนื่องในวันอาสาสมัครสาธารณสุขแห่งชาติ ซึ่งตรงกับวันที่ 20 มีนาคมของทุกปี โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพเข้าร่วม
พลเอก ประยุทธ์กล่าวว่า จากการระบาดของโรคโควิด 19 ทําให้เห็นศักยภาพของระบบการแพทย์และสาธารณสุขของประเทศไทยที่มีความเข้มแข็ง มีความร่วมมือของภาครัฐ ภาคเอกชน ภาคประชาชน และภาคประชาสังคม โดยเฉพาะอย่างยิ่ง อาสาสมัครสาธารณสุขประจําหมู่บ้าน (อสม.) ถือเป็นด่านหน้าสําคัญที่ทํางานร่วมกับเจ้าหน้าที่สาธารณสุขในพื้นที่ จนเป็นที่ยอมรับ ยกย่อง และชื่นชมทั้งในประเทศและต่างประเทศ ในขณะที่ประเทศไทยนําวัคซีนโควิด 19 มาฉีดให้แก่ประชาชน อสม.ก็มีบทบาทสําคัญในการให้ความรู้ ความเข้าใจ และสร้างความเชื่อมั่นถึงความปลอดภัยและข้อดีของการรับวัคซีนโควิด 19 และยังช่วยเน้นย้ํามาตรการทางสาธารณสุข ทั้งการสวมหน้ากาก ล้างมือบ่อยๆ เว้นระยะห่าง และการตรวจวัดอุณหภูมิก่อนเข้างานหรือสถานที่ต่างๆ ที่ประชาชนต้องปฏิบัติอย่างต่อเนื่องแม้จะมีวัคซีนแล้ว
“รัฐบาลขอชื่นชมและขอบคุณพี่น้อง อสม. ทั่วประเทศที่อยู่ใกล้ชิดกับประชาชน ทํางานด้วยจิตอาสา เสียสละเข้ามามีส่วนร่วมในการดูแลสุขภาพและคุณภาพชีวิตของคนในชุมชน ทํางานเชื่อมประสานระหว่างประชาชน ชุมชน และเจ้าหน้าที่ได้เป็นอย่างดี รัฐบาลโดยกระทรวงสาธารณสุขจึงได้จัดงานเชิดชูเกียรติ และประกาศเกียรติคุณ อสม. ทั่วประเทศ เพื่อขอบคุณพี่น้อง อสม.ทุกคนที่มีส่วนช่วย ในการสร้างความสุขให้กับคนไทยมาโดยตลอด”พลเอก ประยุทธ์กล่าว
นายอนุทินกล่าวว่า อสม. หรือนักรบเสื้อเทา เป็นกลไกภาคประชาชนที่เข้มแข็ง เป็นรากฐานของการสาธารณสุขไทย ดําเนินการเคียงคู่กับกระทรวงสาธารณสุขมาตั้งแต่ พ.ศ. 2521 ปัจจุบันมี 1.05 ล้านคน ครอบคลุมทุกหมู่บ้าน ทั่วประเทศ มีบทบาทสําคัญในการรับมือกับภาวะวิกฤตหลายเหตุการณ์ เช่น โรคซาร์ส ไข้หวัดนก รวมถึงโรคโควิด 19 ทําให้ประเทศไทยควบคุมการแพร่ระบาดได้ สําหรับการจัดงานวันอาสาสมัครสาธารณสุขแห่งชาติ เพื่อเป็นการ เชิดชูเกียรติแก่ อสม. ทั่วประเทศ และประกาศเกียรติคุณ อสม. ที่มีผลงานเด่นในระดับชาติ จํานวน 17 ราย แบ่งเป็น อสม.ดีเด่นระดับชาติ 12 สาขา จํานวน 12 ราย สาขาการจัดการสุขภาพชุมชนในพื้นที่พิเศษชายแดนภาคใต้ จํานวน 4 ราย และการจัดการสุขภาพชุมชนในพื้นที่กรุงเทพมหานคร จํานวน 1 ราย
*********************************** 17 มีนาคม 2564
รัฐบาลไทย-ข่าวทำเนียบรัฐบาล-เช็กลิสต์ 'ม33เรารักกัน' ใช้จ่ายร้านไหน ซื้ออะไรได้บ้าง!!
วันจันทร์ที่ 22 มีนาคม 2564
เช็กลิสต์ 'ม33เรารักกัน' ใช้จ่ายร้านไหน ซื้ออะไรได้บ้าง!!
...
เช้าวันนี้ (22 มี.ค.) เป็นวันแรกที่ผู้ประกันตนมาตรา 33 ได้รับวงเงินสิทธิช่วยเหลือตามโครงการ "ม33เรารักกัน" งวดแรก ซึ่งหลังจากผู้มีสิทธิเปิดใช้งานและยืนยันตัวตนผ่านแอปพลิเคชัน "เป๋าตัง" จะได้รับวงเงินเป็นรายสัปดาห์ครั้งละ 1,000 บาท จนครบ 4,000 บาท และวงเงินคงเหลือสามารถสะสมแล้วนําไปใช้ได้จนถึงวันสิ้นสุดโครงการ คือ 31 พ.ค. 64
.
ผู้ได้รับสิทธิ สามารถนําไปใช้จ่ายผ่านร้านค้าที่ร่วมโครงการ ทั้งร้านถุงเงินธงฟ้าประชารัฐ, ร้านค้าคนละครึ่ง, ร้านค้าเราชนะ รวมถึง ขนส่งสาธารณะที่เข้าร่วมโครงการ
.
สําหรับร้านค้าที่เข้าร่วมมาตรการ สามารถแยกเป็นประเภทต่าง ๆ ได้ดังนี้
1. ร้านอาหารและเครื่องดื่ม
2. ร้านถุงเงินธงฟ้าฯ
3. สินค้าโอทอป
4. สินค้าทั่วไป เช่น ร้านขายของฝาก ร้านซ่อมทุกประเภท เช่ารถยนต์/มอเตอร์ไซค์ ร้านขายอุปกรณ์เพื่อการกีฬา ร้านขายสินค้าเกษตร ร้านบริการเกี่ยวกับสัตว์เลี้ยง/ขายอาหารสัตว์ ร้านบริการจัดสวน ร้านขายเสื้อผ้า มินิมาร์ท ตลาดสด
5. โรงแรม/ที่พัก เช่น โฮมสเตย์ หอพัก แมนชั่น อพาร์ทเมนท์ แฟลต
6. สุขภาพ/ความงาม เช่น ร้านขายเครื่องสําอางและบํารุงผิว ร้านขายยาและอาหารเสริม ร้านเสริมสวย ร้านทําเล็บ ร้านสปา ร้านนวด
7. ขนส่งสาธารณะ ได้แก่ แท็กซี่ รถตู้ จักรยานยนต์ สามล้อถีบ รถสองแถว รถไฟฟ้า รถไฟ เรือ รถ บขส.
8. รับเหมา/งานช่าง/ทําความสะอาด
9. สุขภาพ/การแพทย์ เช่น สถานพยาบาลประเภทที่ไม่รับผู้ป่วยค้างคืน กลุ่มบริการด้านสุขภาพและการแพทย์ คลินิก
.
นอกจากนี้ ยังสามารถค้นหาร้านค้าที่อยู่ในละแวกใกล้ที่พักหรือที่ทํางาน ที่เข้าร่วมโครงการ ในเว็บไซต์ www.ม33เรารักกัน .com เลือกเมนูค้นหาร้านค้าเพื่อใช้จ่ายสิทธิ และกรอกรายการที่ต้องการค้นหาตามประเภทของร้านค้าและบริการ หรือจะค้นหาเป็นรายจังหวัดก็สามารถทําได้ โดยจะมีแผนที่ระบุที่ตั้งไว้อย่างชัดเจน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-หนุน! ตั้ง วิสาหกิจเพื่อสังคม เพิ่มแหล่งจ้างงานผู้พิการ
วันพุธที่ 17 มีนาคม 2564
หนุน! ตั้ง วิสาหกิจเพื่อสังคม เพิ่มแหล่งจ้างงานผู้พิการ
...
การส่งเสริมให้ผู้พิการเข้าถึงโอกาสการจ้างงาน ได้ใช้ศักยภาพตนเอง มีรายได้อย่างยั่งยืน เป็นเป้าหมายสําคัญของรัฐบาล
โดยในปี 2564 นี้ ตั้งเป้าให้คนพิการจํานวน 4.4 หมื่นคนมีงานทํา ซึ่งนอกจากการสนับสนุนด้วยกฎหมายให้มีการจ้างงานคนพิการในสถานประกอบการเอกชนและหน่วยงานรัฐแล้ว ยังสนับสนุนให้เกิด “วิสาหกิจเพื่อสังคม” เพื่อเป็นแหล่งจ้างงานคนพิการเพิ่มขึ้นด้วย
.
วิสาหกิจเพื่อสังคม เป็นธุรกิจที่เน้นการนํากําไรที่เกิดขึ้นไปทําประโยชน์เพื่อสังคม และการดําเนินธุรกิจก็เป็นไปเพื่อแก้ไขปัญหา หรือ พัฒนาชุมชน สังคม สิ่งแวดล้อม รวมถึงจ้างงานผู้ที่ควรได้รับการดูแลเป็นพิเศษ
.
ปัจจุบัน ประเทศไทยมีวิสาหกิจเพื่อสังคมที่จดทะเบียนแล้ว 148 แห่ง เช่น บริษัทออทิสติกไทย และบริษัทเด็กพิเศษ มีการจ้างงานผู้ด้อยโอกาส หรือคนพิการไม่น้อยกว่า 20% ของจํานวนพนักงานประจํา มีคนพิการหรือคนด้อยโอกาสถือหุ้นไม่น้อยกว่า 50% และยังมีบริษัทที่เปิดเพื่อเน้นจ้างงานคนพิการโดยเฉพาะอีกด้วย
.
วิสาหกิจเพื่อสังคม จะได้รับการยกเว้นภาษี การสนับสนุนในเรื่องการเข้าถึงเงินทุน การพัฒนาสินค้า การจัดการ การส่งเสริมการตลาด จากหน่วยงานทั้งรัฐและเอกชน รวม 17 แห่ง เช่น ธนาคารออมสิน บจก.ไปรษณีย์ไทย บมจ.ปตท. บจก.กลุ่มเซ็นทรัล บจก.ทรู คอร์ปอเรชั่น เป็นต้น
.
ผู้สนใจจัดตั้งหรือลงทุนในวิสาหกิจเพื่อสังคม สอบถามได้ที่ สํานักงานส่งเสริมวิสาหกิจเพื่อสังคม โทร 026596473
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ.เผย สมุทรสาคร เอาอยู่ วางแผนปิด รพ.สนาม 7 แห่ง
วันพฤหัสบดีที่ 11 มีนาคม 2564
ปลัด สธ.เผย สมุทรสาคร เอาอยู่ วางแผนปิด รพ.สนาม 7 แห่ง
ปลัด สธ.เผย สมุทรสาคร เอาอยู่ วางแผนปิด รพ.สนาม 7 แห่ง
ปลัดกระทรวงสาธารณสุขเผย สถานการณ์โควิด 19 จ.สมุทรสาคร อยู่ในการควบคุม พบผู้ติดเชื้อลดลงเหลือ 30-50 รายต่อวัน เตรียมปิดโรงพยาบาลสนาม 7 แห่งใน 10 แห่ง รวมกว่า 2,100 เตียง ส่วนที่เหลือสํารองเผื่อฉุกเฉิน และจะปิดเพิ่มหากสถานการณ์ดีขึ้น
นายแพทย์เกียรติ​ภูมิ ​วงศ์​รจิต​ ปลัด​กระทรวง​สาธารณสุข​ ให้สัมภาษณ์เกี่ยวกับการติดตามการบริหารจัดการและสถานการณ์โควิด 19 ใน จ.สมุทรสาคร ว่าขณะนี้สถานการณ์การแพร่ระบาดของโรคโควิด 19 ใน จ.สมุทรสาคร มีแนวโน้มที่ดีขึ้น สามารถควบคุมได้ มาจากมาตรการต่างๆ ที่ได้ดําเนินการไป ทั้งการค้นหาผู้ติดเชื้อเชิงรุก การเฝ้าระวังเชิงรุก มาตรการ Bubble and Seal ในโรงงานขนาดใหญ่ มีพนักงานรวม 50,474 คน พบการติดเชื้อร้อยละ 10 โดยได้นําผู้ติดเชื้อไปอยู่ในสถานที่กักกันจนปลอดเชื้อ และมีการตรวจหาภูมิคุ้มกันเพื่อให้มั่นใจว่าปลอดเชื้อและมีภูมิคุ้มกันแล้ว รวมถึงมาตรการ DMHT ได้แก่ เว้นระยะห่าง การสวมหน้ากากอนามัย ล้างมือบ่อยๆ และการคัดกรองอุณหภูมิร่างกายก่อนเข้าสถานที่ต่างๆ ทําให้สามารถจํากัดการระบาดได้ ส่งผลให้ช่วงนี้พบผู้ติดเชื้อโดยเฉลี่ย 30-50 รายต่อวัน จึงเริ่มมีการผ่อนปรนมาตรการต่างๆ รวมถึงลดจํานวนเตียงในโรงพยาบาลสนาม จากเดิมต้องใช้ดูแลผู้ติดเชื้อที่เป็นแรงงานต่างชาติ ปัจจุบันเริ่มว่างลงมาก มีการใช้งานจริง 120 เตียง ทําให้มีเตียงที่ไม่ได้ใช้งานเกินความจําเป็น จึงได้หารือกับนายแพทย์สาธารณสุขจังหวัดในการวางแผนปิดโรงพยาบาลสนามจํานวน 7 แห่ง จํานวน 2,227 เตียง จากทั้งหมด 10 แห่ง รวม 4,127 เตียง เพื่อให้นําสถานที่ไปใช้งานให้เกิดประโยชน์ตามปกติ ส่วนอีก 3 แห่ง รวม 1,900 เตียงสํารองไว้เผื่อเกิดสถานการณ์ฉุกเฉิน หากไม่มีความจําเป็นต่อการใช้งานจะมีการปิดเพิ่มซึ่งต้องดูตามสถานการณ์ต่อไป
นายแพทย์เกียรติ​ภูมิ กล่าวต่อว่า ในส่วนวัคซีนป้องกันโรคโควิด 19 จ.สมุทรสาคร ยังเป็นเป้าหมายสําคัญของประเทศที่จะได้รับวัคซีนในล็อตต่อๆ ไป เพื่อให้การควบคุมโรคมีประสิทธิภาพมากขึ้น และให้ภาคเศรษฐกิจของจังหวัดกลับมาเป็นปกติโดยเร็ว จากการที่ จ.สมุทรสาคร​ ได้รับวัคซีนจากซิโนแวค ล็อตแรกจํานวน 70,000 โดส เพื่อฉีดให้กับประชาชนเป้าหมาย 35,000 คน(ข้อมูล ณ วันที่ ​28 กุมภาพันธ์​-9 มีนาคม​ 2564)​ ฉีดไปแล้ว
9,583 คน หรือคิดเป็นร้อยละ 27.4ซึ่งจะติดตามกลุ่มเป้าหมายให้มารับวัคซีนตามนัดหมายให้ครบ 100% ภายใน 3 สัปดาห์ พร้อมวางแผนการฉีดวัคซีนและกําหนดกลุ่มเป้าหมายสําหรับล็อตต่อไปทั้งจาก แอสตร้าเซนเนก้า และจากซิโนแวค เพื่อให้มีการฉีดครอบคลุมทุกกลุ่มเป้าหมายทั้งจังหวัด จึงขอให้ประชาชนที่ได้รับแจ้ง
จากโรงพยาบาลให้มารับการฉีดวัคซีนตามวันและเวลาที่นัดหมายต่อไป
********************************* 11 มีนาคม 2564
รัฐบาลไทย-ข่าวทำเนียบรัฐบาล-ที่ปรึกษารมช.สธ.ติดตามการฉีดวัคซีนโควิด19เข็มแรก ที่โรงพยาบาลแม่สอด จ.ตาก
วันอังคารที่ 2 มีนาคม 2564
ที่ปรึกษารมช.สธ.ติดตามการฉีดวัคซีนโควิด19เข็มแรก ที่โรงพยาบาลแม่สอด จ.ตาก
ที่ปรึกษารัฐมนตรีช่วยว่าการกระทรวงสาธารณสุข ลงพื้นที่ติดตามการฉีดวัคซีนโควิด 19 เข็มแรกของ จ.ตาก พร้อมให้กําลังใจทีมบุคลากรทางการแพทย์ในการป้องกันควบคุมสถานการณ์โรคโควิด 19
วันนี้ (2 มีนาคม 2564) โรงพยาบาลแม่สอด จ.ตาก นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข พร้อมด้วย นายพงศ์รัตน์ ภิรมย์รัตน์ ผู้ว่าราชการจังหวัดตาก นพ.วิทยา พลสีลา นายแพทย์สาธารณสุขจังหวัดตาก และคณะผู้บริหาร ลงพื้นที่ติดตามการฉีดวัคซีนโควิด 19 เข็มแรกของจ.ตาก พร้อมให้กําลังใจทีมบุคลากรทางการแพทย์ในการป้องกันควบคุมสถานการณ์โรคโควิด 19
นายธนิตพลกล่าวว่า จ.ตาก ถือเป็น 1 ในจังหวัดเป้าหมายหลักของประเทศที่ประชาชนต้องได้รับการฉีดวัคซีนโควิด 19 เนื่องจากเป็นจังหวัดท่องเที่ยวและเป็นพื้นที่เศรษฐกิจที่สําคัญของประเทศ ยังคงพบผู้ติดเชื้อโควิดอย่างต่อเนื่องทั้งคนไทยและแรงงานต่างด้าว ในการควบคุมโรคต้องอาศัยความร่วมมือทุกภาคส่วนและประชาชนทุกคน จึงจะทําให้สามารถควบคุมโรคได้ดี และการสร้างเสริมภูมิคุ้มกันโรคโดยการให้วัคซีนโควิด 19 จะช่วยให้ประชาชนลดความเสี่ยงการติดเชื้อ การเจ็บป่วยรุนแรง และการเสียชีวิตได้ ซึ่งรัฐบาลได้จัดหาวัคซีนไว้ 63 ล้านโดส ทยอยฉีดให้กับกลุ่มเป้าหมาย เพื่อให้การควบคุมโรคมีประสิทธิภาพ โดย จ.ตากได้รับวัคซีนโควิด 19 ล็อตแรก จํานวน 5,000 โดส ได้จัดสรรไปยังโรงพยาบาลแม่สอด/โรงพยาบาลแม่ระมาด และโรงพยาบาลพบพระ ระยะแรกจะฉีดให้บุคลากรทางการแพทย์และเจ้าหน้าที่ด่านหน้าที่ทําหน้าที่ป้องกันควบคุมโรค เป็นเข็มแรก ณ โรงพยาบาลแม่สอด
“ขอให้ทุกคนมั่นใจ วัคซีนทุกโดสมีมาตรฐานความปลอดภัยสูง ผ่านการตรวจสอบมาตรฐานและกระบวนการผลิตจากกรมวิทยาศาสตร์การแพทย์ ขึ้นทะเบียนโดยสํานักงานคณะกรรมการอาหารและยา รัฐบาลจัดหาวัคซีนให้ทุกคนในประเทศได้รับวัคซีนเพื่อป้องกันโรคตามความสมัครใจ ฟรี ไม่เสียค่าใช้จ่าย ทั้ง 2 เข็ม ภายในปี 2564 นี้” นายธนิตพลกล่าว
ทั้งนี้ โรงพยาบาลแม่สอดมี 8 ขั้นตอนการฉีด ตั้งแต่จุดลงทะเบียน, จุดตรวจสุขภาพ วัดความดันโลหิต ชั่งน้ําหนัก, จุดประเมินความเสี่ยง, จุดฉีดวัคซีน, บันทึกข้อมูล รับใบนัดฉีดครั้งที่ 2, จุดพักคอยสังเกตอาการ 30 นาทีหลังฉีดเสร็จ สแกน Line Official Account “หมอพร้อม”, จุดประเมินอาการก่อนกลับบ้าน และจุด Dash Board แสดงข้อมูลความครอบคลุมการฉีดวัคซีน มีระบบติดตามอาการหลังฉีดวัคซีน ในวันที่ 1, 7 และ 30 ด้วยระบบ Line Official Account “หมอพร้อม” นัดหมายการฉีดเข็มที่ 2 เพื่อความสะดวกและรวดเร็ว ขอให้นําบัตรประชาชนและเตรียมเบอร์โทรศัพท์ที่สามารถติดต่อได้ หากมีข้อสงสัยติดต่อสอบถามได้ที่เบอร์ 055 518100
*************************************** 2 มีนาคม 2564
รัฐบาลไทย-ข่าวทำเนียบรัฐบาล-ผู้ใช้สิทธิ์ “โครงการ ม33เรารักกัน” และ “เราชนะ” ซื้อตั๋วรถโดยสาร บขส. ได้แล้ว
วันอังคารที่ 23 มีนาคม 2564
ผู้ใช้สิทธิ์ “โครงการ ม33เรารักกัน” และ “เราชนะ” ซื้อตั๋วรถโดยสาร บขส. ได้แล้ว
บขส. พร้อมร่วมสนับสนุนโครงการของรัฐบาลในการลดค่าครองชีพให้กับประชาชน
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า บขส. พร้อมร่วมสนับสนุนโครงการของรัฐบาลในการลดค่าครองชีพให้กับประชาชน โดยผู้ที่ได้รับสิทธิ์ในโครงการ “ม33เรารักกัน” ผ่านแอปพลิเคชันเป๋าตัง (G-Wallet) สามารถใช้สิทธิ์ซื้อตั๋วรถโดยสาร บขส. ได้แล้ว ตั้งแต่วันที่ 22 มีนาคม 2564 จนสิ้นสุดโครงการในวันที่ 31 พฤษภาคม 2564 ส่วนผู้ใช้สิทธิ์โครงการ “เราชนะ” และผู้ถือบัตรสวัสดิการแห่งรัฐ สามารถใช้สิทธิ์ซื้อตั๋วได้เช่นเดิมที่ช่องจําหน่ายตั๋วของ บขส. ทั่วประเทศ โดยมีเงื่อนไขการใช้สิทธิ์ ดังนี้
1. ผู้ถือบัตรสวัสดิการแห่งรัฐ สามารถใช้สิทธิ์ร่วมกับโครงการ “เราชนะ” ได้ แต่ต้องแจ้งเจ้าหน้าที่ก่อนซื้อตั๋วโดยสาร
2. หากวงเงินในบัตรสวัสดิการแห่งรัฐไม่เพียงพอ สามารถใช้เงินจากโครงการ “เราชนะ” ชําระค่าโดยสารได้
3. สิทธิ์โครงการ “ม33เรารักกัน” และโครงการ “เราชนะ” เมื่อออกบัตรโดยสารเรียบร้อยแล้ว ไม่สามารถขอคืนตั๋วหรือแลกเป็นเงินสดได้ แต่สามารถเลื่อนการเดินทางได้ ตามเงื่อนไขที่ บขส. กําหนด
4. สามารถใช้สิทธิ์จองตั๋วล่วงหน้าช่วงเทศกาลสงกรานต์ที่จะถึงนี้ ได้ที่ช่องจําหน่ายตั๋วของ บขส. ทั่วประเทศ
กรรมการผู้จัดการใหญ่ บขส. กล่าวถึงความพร้อมในการรองรับการเดินทางกลับภูมิลําเนาในช่วงเทศกาลสงกรานต์ปีนี้ ว่า บขส. ได้เตรียมจัดรถโดยสารทั้งเที่ยวปกติและเที่ยวเสริมไว้อย่างเพียงพอ รวมทั้งขอความร่วมมือผู้โดยสารทยอยเดินทางออกจากกรุงเทพมหานคร โดยเฉพาะผู้ที่จะเดินทางไปเส้นทางภาคเหนือและภาคตะวันออกเฉียงเหนือ ขอให้เผื่อเวลามาขึ้นรถโดยสารที่สถานีขนส่งผู้โดยสารกรุงเทพ (จตุจักร) อย่างน้อย 2 - 3 ชั่วโมง เพื่อหลีกเลี่ยงการจราจรที่ติดขัด นอกจากนี้ขอให้ผู้ใช้บริการรถโดยสารสาธารณะปฏิบัติตามมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 อย่างเคร่งครัด อาทิ สวมหน้ากากอนามัยหรือหน้ากากผ้าตลอดการเดินทาง สแกนคิวอาร์โค้ดแอปพลิเคชันไทยชนะ หรือกรอกข้อมูลการเดินทางตามแบบที่กรมการขนส่งทางบกกําหนด เพื่อบันทึกประวัติการเดินทางของผู้โดยสารทุกคนในทุกเส้นทาง เป็นต้น สอบถามรายละเอียดเพิ่มเติมได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เร่งรัดติดตามแก้ไขปัญหาจราจรบนทางพิเศษ
วันพุธที่ 24 มีนาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม เร่งรัดติดตามแก้ไขปัญหาจราจรบนทางพิเศษ
เน้นย้ําการเพิ่มพื้นที่ผิวจราจรบนทางพิเศษ ปรับปรุงรูปแบบระบบการเก็บค่าผ่านทาง และขยายผิวจราจรบริเวณจุดคอขวด
นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยภายหลังการเป็นประธานการประชุมการแก้ไขปัญหาจราจรบนทางพิเศษ ผ่านระบบทางไกล VDO CONFERENCE เมื่อวันอังคารที่ 23 มีนาคม 2564 โดยมี การทางพิเศษแห่งประเทศไทย (กทพ.) และสํานักงานนโยบายและแผนการขนส่งและจราจร (สนข.) เข้าร่วมซึ่งที่ประชุมได้รับทราบและพิจารณาผลการดําเนินงานการแก้ไขปัญหาจราจรบนโครงข่ายทางพิเศษตามมติคณะกรรมการจัดระบบการจราจรทางบก (คจร.) และคณะรัฐมนตรี (ครม.) ภายใต้แผนแม่บทการแก้ไขปัญหาการจราจรในเขตกรุงเทพมหานครและปริมณฑล จํานวน 4 เส้นทาง ดังนี้
1) ทางหลวงพิเศษหมายเลข M7 ช่วงศรีนครินทร์ - สุวรรณภูมิ
2) ถนนประเสริฐมนูกิจ - งามวงศ์วาน
3) ทางด่วนขั้นที่ 1 ต่างระดับอาจณรงค์
และ 4) ทางพิเศษสายพระราม 3 - ดาวคะนอง - วงแหวนรอบนอก และทางยกระดับบางขุนเทียน - เอกชัย - บ้านแพ้ว
กทพ. ได้รายงานผลการศึกษาเพื่อแก้ไขปัญหาจราจรบนโครงข่ายทางพิเศษในภาพรวมทั้งระบบ โดยมีความคืบหน้าของการศึกษาปัญหาจราจรที่เกิดขึ้นบนโครงข่ายทางพิเศษ สามารถแบ่งกลุ่มปัญหาที่เกิดขึ้นได้ ดังนี้
1) ปัญหาปริมาณจราจรเกินความจุบนทางพิเศษ
2) ปัญหาจํานวนช่องเก็บค่าผ่านทางไม่เพียงพอ
3) ปัญหาจุดตัดกระแสจราจรบริเวณทางแยกต่างระดับ เช่น บริเวณทางร่วม ทางแยก
และ 4) ปัญหาการจราจรติดขัดบริเวณทางลงทางพิเศษที่ต่อเนื่องจากถนนพื้นราบ
ทั้งนี้ กทพ. ได้นําเสนอแนวทางและวิธีการแก้ไขปัญหาดังกล่าว เช่น การเพิ่มพื้นที่ผิวจราจรของทางพิเศษ การปรับปรุงรูปแบบระบบเก็บค่าผ่านทาง การขยายผิวจราจรบริเวณจุดคอขวด ที่เกิดจากลักษณะ ทางกายภาพของทางพิเศษ การก่อสร้างทางลงเพิ่มเติม เพื่อลดปัญหาจราจรติดขัดจากการตัดกระแสจราจร และการบริหารจัดการจราจรบริเวณทางลงทางพิเศษร่วมกันระหว่างหน่วยงานที่เกี่ยวข้อง เป็นต้น โดยงานศึกษาเพื่อแก้ไขปัญหาการจราจรบนโครงข่ายทางพิเศษในภาพรวมทั้งระบบ จะดําเนินการแล้วเสร็จในเดือนธันวาคม 2564
นอกจากนี้ นายศักดิ์สยาม ชิดชอบ ได้มีข้อสั่งการ ดังนี้
1. มอบหมายให้ กทพ. บูรณาการหน่วยงานที่เกี่ยวข้อง ได้แก่ สนข. กรมทางหลวง (ทล.) กรมทางหลวงชนบท (ทช.) กรุงเทพมหานคร (กทม.) และสํานักงานตํารวจแห่งชาติ (สตช.) เพื่อให้เกิดการแก้ไขปัญหาการจราจรอย่างเป็นระบบ
2. พิจารณาการนําเทคโนโลยี รวมถึงปัญญาประดิษฐ์ (AI) มาใช้ในการบริหารจัดการจราจรในภาพรวม
3. นําเสนอแผนและระยะเวลาในการดําเนินงานให้มีความครบถ้วนและครอบคลุม
รัฐบาลไทย-ข่าวทำเนียบรัฐบาล-หมอ แนะลูก หลาน ระวังนำเชื้อโควิด 19 ติดผู้สูงอายุในบ้าน เสี่ยงอาการรุนแรงและเสียชีวิต
วันอังคารที่ 2 มีนาคม 2564
หมอ แนะลูก หลาน ระวังนําเชื้อโควิด 19 ติดผู้สูงอายุในบ้าน เสี่ยงอาการรุนแรงและเสียชีวิต
กระทรวงสาธารณสุข เตือนลูก หลาน โดยเฉพาะที่อยู่ในพื้นที่ที่ยังมีความเสี่ยงโควิด 19 ให้ระวังตนเอง และเข้มมาตรการ DMHT ป้องกันการนําเชื้อติดผู้สูงอายุในบ้าน เสี่ยงอาการรุนแรง และเสียชีวิตได้ ย้ําประชาชนทั่วไป “การ์ดไม่ตก”
บ่ายวันนี้ (2 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ของประเทศไทย ว่า วันนี้มีรายงานผู้ติดเชื้อรายใหม่ 42 ราย จากระบบเฝ้าระวังในโรงพยาบาล 35 ราย ค้นหาเชิงรุกในชุมชน 4 ราย และเดินทางมาจากต่างประเทศ 3 ราย รักษาหายเพิ่มขึ้น 96 ราย ยอดสะสมผู้ติดเชื้อ 26,073 ราย เสียชีวิตสะสม 84 ราย สําหรับผู้ติดเชื้อสะสมระลอกใหม่ตั้งแต่วันที่ 15 ธันวาคม 2563 - 2 มีนาคม 2564 มีจํานวน 21,836 ราย หายป่วยสะสม 21,243 ราย คิดเป็นร้อยละ 97.28 ยังอยู่ระหว่างการรักษา 569 ราย มีผู้เสียชีวิตเพิ่ม 1 ราย เสียชีวิตสะสม 24 ราย โดยผู้ติดเชื้อรายใหม่อยู่ใน 6 จังหวัด ได้แก่ จ.ตาก นครปฐม นนทบุรี ปทุมธานี สมุทรสาคร และกทม. สําหรับพื้นที่ที่ไม่มีผู้ติดเชื้อ กระทรวงสาธารณสุขยังคงมาตรการและเฝ้าระวังเข้มข้นอย่างต่อเนื่อง
สําหรับผู้เสียชีวิตรายใหม่วันนี้ เป็นชายไทยอายุ 92 ปี จ.ปทุมธานี มีประวัติโรคประจําตัวหลายโรค ทั้งโรคเบาหวาน ความดันโลหิตสูง และโรคหัวใจ ติดเชื้อจากหลานที่เป็นแม่ค้าในตลาดสด จ.ปทุมธานี เข้ารับการรักษาในโรงพยาบาล เมื่อวันที่ 16 กุมภาพันธ์ 2564 ด้วยอาการ ไข้ ไอ เจ็บคอ มีน้ํามูก ผลตรวจพบเชื้อโควิด 19 ต่อมามีอาการหอบเหนื่อยมากขึ้น ต้องใส่ท่อช่วยหายใจ และเสียชีวิตวันที่ 28 กุมภาพันธ์ 2564
นายแพทย์เฉวตสรรกล่าวต่อว่า กรณีดังกล่าว ถือเป็นบทเรียนให้ลูก หลาน หรือครอบครัวที่มีผู้สูงอายุอาศัยอยู่ร่วมบ้าน อย่าประมาท การ์ดไม่ตก ให้หลีกเลี่ยงการสัมผัสใกล้ชิด พยายามเว้นระยะห่าง ล้างมือบ่อยๆ สวมหน้ากากอนามัย และเมื่อออกจากบ้าน โดยเฉพาะเข้าไปในพื้นที่เสี่ยงหรือพื้นที่ใกล้เคียงที่อาจพบผู้ที่ติดเชื้อได้ ต้องระมัดระวังปฏิบัติตัวตามมาตรการป้องกันตนเองอย่างเข้มข้น เพื่อความปลอดภัยของตนเองและสมาชิกทุกคนในครอบครัว ทั้งนี้ แม้ว่าประเทศไทยมีการฉีดวัคซีนป้องกันโรคโควิด 19 แล้ว แต่ยังอยู่ในช่วงที่มีวัคซีนจํานวนจํากัด ยังไม่มีการฉีดเป็นวงกว้าง จึงขอให้ประชาชนคงมาตรการป้องกันตนเอง DMHT ต่อไป
******************************* 2 มีนาคม 2564
รัฐบาลไทย-ข่าวทำเนียบรัฐบาล-พม. จัดโครงการ “พม. ร่วมใจบริจาคโลหิต 1 คนให้ หลายคนรับ” เนื่องในวันข้าราชการพลเรือน ปี พ.ศ. 2564
วันพุธที่ 10 มีนาคม 2564
พม. จัดโครงการ “พม. ร่วมใจบริจาคโลหิต 1 คนให้ หลายคนรับ” เนื่องในวันข้าราชการพลเรือน ปี พ.ศ. 2564
พม. จัดโครงการ “พม. ร่วมใจบริจาคโลหิต 1 คนให้ หลายคนรับ” เนื่องในวันข้าราชการพลเรือน ปี พ.ศ. 2564
วันนี้ (10 มี.ค. 64) เวลา 09.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดโครงการ “พม. ร่วมใจบริจาคโลหิต 1 คนให้ หลายคนรับ” ภายใต้กิจกรรมจิตอาสา 1 กระทรวง 1 การให้ เพื่อคุณภาพชีวิตที่ดียิ่งขึ้นในยุค New Normal เนื่องในวันข้าราชการพลเรือน ประจําปี พ.ศ. 2564 โดยมีคณะผู้บริหาร และข้าราชการสังกัดหน่วยงานกระทรวง พม. เข้าร่วมงาน ณ ห้องประชุมชั้น 2 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯ
นางพัชรี กล่าวว่า ด้วยวันที่ 1 เมษายนของทุกปี เป็นวันข้าราชการพลเรือน โดยมีการจัดงานวันข้าราชการพลเรือนขึ้นทุกปี และในปี พ.ศ. 2564 นี้ ได้กําหนดจัดขึ้นภายใต้หัวข้อ “ข้าราชการไทย เข้มแข็งในความดี มีจิตอาสา พัฒนาคุณภาพชีวิตประชาชน” โดยทุกกระทรวงได้ร่วมใจกันจัดกิจกรรมจิตอาสา “1 กระทรวง 1 การให้เพื่อคุณภาพชีวิตที่ดียิ่งขึ้น ในยุค New Normal” ทั้งนี้ เพื่อให้สอดคล้องกับหัวข้อการจัดกิจกรรม และวัตถุประสงค์ของการจัดงานวันข้าราชการพลเรือน กระทรวง พม. จึงได้จัดโครงการ “ พม. ร่วมใจบริจาคโลหิต 1 คนให้ หลายคนรับ” ภายใต้กิจกรรมจิตอาสา 1 กระทรวง 1 การให้เพื่อคุณภาพชีวิตที่ดียิ่งขึ้นในยุค New Normal เนื่องในวันข้าราชการพลเรือน ประจําปี พ.ศ. 2564 โดยมีศูนย์บริการโลหิตแห่งชาติ สภากาชาดไทย จัดทีมหน่วยเคลื่อนที่มารับบริจาคโลหิตจากผู้เข้าร่วมบริจาคโลหิต จํานวน 200 คน
นางพัชรี กล่าวเพิ่มเติมว่า การจัดโครงการครั้งนี้ เพื่อให้ข้าราชการกระทรวง พม. ได้ตระหนักถึงความสําคัญในเกียรติและหน้าที่ของการเป็นข้าราชการที่ดี เพื่อสร้างคุณค่าในการปฏิบัติหน้าที่และมีส่วนร่วมกับประชาชนในการพัฒนาสังคมและประเทศชาติ ทั้งนี้ การบริจาคโลหิต ถือเป็นการเสียสละที่ยิ่งใหญ่ เพื่อต่อชีวิตให้กับผู้อื่นในสังคมต่อไป
รัฐบาลไทย-ข่าวทำเนียบรัฐบาล-สดช. ผนึก  กรมราชทัณฑ์  ร่วมพัฒนาศักยภาพผู้ต้องขัง
วันพฤหัสบดีที่ 11 มีนาคม 2564
สดช. ผนึก  กรมราชทัณฑ์  ร่วมพัฒนาศักยภาพผู้ต้องขัง
ปรับองค์ความรู้ เตรียมความพร้อมผู้ต้องขัง พร้อมสู่สังคมยุคดิจิทัลหลังพ้นโทษ
สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) จับมือ กรมราชทัณฑ์ ร่วมพัฒนาศักยภาพผู้ต้องขังหลังพ้นโทษผ่านโครงการพัฒนาศักยภาพผู้ต้องขังให้พร้อมเข้าสู่ยุคเศรษฐกิจและสังคมดิจิทัลเล็งพัฒนาองค์ความรู้ ทักษะฝีมือแรงงานสําหรับการประกอบวิชาชีพด้วยเทคโนโลยีดิจิทัล เรียนรู้สังคมออนไลน์ และแพลตฟอร์มต่าง ๆ ที่จําเป็นต่อการดํารงชีวิต เพิ่มโอกาสเข้าถึงแหล่งจ้างงาน สร้างรายได้ พึ่งพาตนเอง ส่งเสริมให้เกิดการปรับเปลี่ยนทัศนคติ และภาพลักษณ์ที่มีต่อผู้พ้นโทษ ภายใต้โครงการ “พัฒนาศักยภาพผู้ต้องขังให้พร้อมเข้าสู่ยุคเศรษฐกิจและสังคมดิจิทัล” โดยมีนางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (ลดช.) พร้อมด้วย นายอายุตม์ สินธพพันธุ์ อธิบดีกรมราชทัณฑ์
เป็นประธานในพิธีลงนามบันทึกข้อตกลงความร่วมมือ การพัฒนาศักยภาพผู้ต้องขังให้พร้อมเข้าสู่ยุคเศรษฐกิจและสังคมดิจิทัล ระหว่าง สํานักงานคณะกรรมการดิจิทัลเพื่อเศรษฐกิจและสังคมแห่งชาติ และกรมราชทัณฑ์ เมื่อวันที่ 10 มี.ค. 64 ณ โรงแรมเซ็นทรา บาย เซ็นทารา ศูนย์ราชการและคอนเวนชันเซนเตอร์ แจ้งวัฒนะ
รัฐบาลไทย-ข่าวทำเนียบรัฐบาล-คืบหน้า! ไทยผลิตวัคซีนโควิด-19 ภายในประเทศ
วันอังคารที่ 16 มีนาคม 2564
คืบหน้า! ไทยผลิตวัคซีนโควิด-19 ภายในประเทศ
...
ปัจจุบันการผลิตวัคซีนภายในประเทศมีความก้าวหน้าโดยลําดับ ข้อมูลจากสถาบันวัคซีนแห่งชาติล่าสุดระบุว่า วัคซีนแอสตราเซเนกาที่บริษัทสยามไบโอไซเอนซ์รับการถ่ายทอดเทคโนโลยีมาผลิตนั้นได้ดําเนินการไปแล้วจํานวน 5 รุ่นการผลิต และอยู่ระหว่างการส่งตรวจคุณภาพ ณ ห้องปฏิบัติการที่ตั้งในสหราชอาณาจักร และสหรัฐอเมริกา
.
ทุกขั้นตอนถูกควบคุมคุณภาพอย่างใกล้ชิดจากผู้เชี่ยวชาญของแอสตราเซเนกาและทีมสาธารณสุขไทย ไม่ว่าจะเป็นสํานักงานคณะกรรมการอาหารและยา สถาบันชีววัตถุ กรมวิทยาศาสตร์การแพทย์ เพื่ออุดช่องว่างไม่ให้เกิดปัญหาต่าง ๆ ตามมา
.
ส่วนการส่งมอบวัคซีนจากแอสตราเซนเนกาที่ไทยได้สั่งจองล่วงหน้าไปแล้ว จะอยู่ในช่วงกลางปี 2564 โดยจะทยอยส่งมาประมาณเดือนละ 5 - 10 ล้านโดส จนครบ 61 ล้านโดส ตามแผนการฉีดวัคซีนที่รัฐบาลกําหนดไว้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมการจัดหางาน แสดงเจตนารมณ์ส่งเสริมความร่วมมือขับเคลื่อนการคุ้มครองสิทธิมนุษยชน ตามแผนสิทธิมนุษยชนแห่งชาติ ฉบับที่ 4
วันอังคารที่ 2 มีนาคม 2564
กรมการจัดหางาน แสดงเจตนารมณ์ส่งเสริมความร่วมมือขับเคลื่อนการคุ้มครองสิทธิมนุษยชน ตามแผนสิทธิมนุษยชนแห่งชาติ ฉบับที่ 4
อธิบดีกรมการจัดหางาน จรดลงนาม บันทึกข้อตกลงความร่วมมือว่าด้วยการส่งเสริมและคุ้มครองสิทธิมนุษยชน ร่วมกับผู้บริหารหน่วยงาน เพื่อปฏิบัติตามแผนขับเคลื่อนการดําเนินงานด้านสิทธิมนุษยชน กรมการจัดหางาน ประจําปีงบประมาณ 2564
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางานมุ่งมั่น ส่งเสริมประชาชนทุกช่วงวัยให้มีโอกาสเข้าถึงสิทธิอันพึงได้รับในการพัฒนาความสามารถในการทํางาน มีงานทําเหมาะสมกับศักยภาพ พร้อมให้ความคุ้มครองคนหางาน ให้ได้รับการปฏิบัติด้วยความเป็นธรรมตามมาตรฐานสากลอย่างเท่าเทียมกัน เพื่อขานรับนโยบายรัฐมนตรีว่าการกระทรวงแรงงาน นายสุชาติ ชมกลิ่น ที่ให้ความสําคัญในเรื่องสิทธิมนุษยชน ตามแผนสิทธิมนุษยชนแห่งชาติ ฉบับที่ 4 (พ.ศ. 2562-2565) ที่มีวัตถุประสงค์เพื่อแก้ไขปัญหาการละเมิดสิทธิมนุษยชนในภาพรวมของประเทศให้มีประสิทธิภาพ รวมทั้งส่งเสริมและคุ้มครองสิทธิมนุษยชนของประเทศไทยให้ก้าวหน้าทัดเทียมระดับสากล ภายใต้วิสัยทัศน์ ‘สังคมรู้หน้าที่ เคารพสิทธิมนุษยชน และได้รับความคุ้มครองอย่างเป็นธรรม’
“กรมการจัดหางาน จัดทําบันทึกข้อตกลงความร่วมมือฯ ในการให้บริการด้านการส่งเสริมการมีงานทําและการให้ความคุ้มครองคนหางาน โดยมีสาระสําคัญ 5 ประการ ดังนี้
1. ส่งเสริมและสนับสนุน พัฒนาองค์ความรู้ด้านสิทธิมนุษยชน ให้แก่บุคลากรกรมการจัดหางาน
2. ส่งเสริมและสนับสนุนให้เกิดความร่วมมือในการเคารพ และการปฏิบัติตามหลักสิทธิมนุษยชน รวมทั้งเฝ้าระวังและแก้ไขปัญหาการละเมิดสิทธิมนุษยชน
3.พัฒนาเครือข่ายความร่วมมือด้านสิทธิมนุษยชนกับหน่วยงานภาครัฐ ภาคเอกชน ภาคประชาสังคม ให้มีส่วนร่วมในการส่งเสริมและคุ้มครองสิทธิมนุษยชน
4.ให้คําแนะนําช่วยเหลือประชาชนที่ไม่ได้รับการปกป้องคุ้มครองสิทธิ หรือไม่ได้รับการปฏิบัติอย่างเท่าเทียมกันตามหลักสิทธิมนุษยชน การให้บริการด้านการส่งเสริมการมีงานทํา การคุ้มครองสิทธิของคนหางาน และการบริหารจัดการแรงงานต่างด้าว
5. ปฏิบัติงานราชการอย่างถูกต้องชอบธรรม ไม่ใช้ตําแหน่งหน้าที่หาประโยชน์หรือละเมิดสิทธิมนุษยชนของประชาชน “ อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ปลดล็อก! ทุน พสวท. ขยายอีก 10 สาขาวิชา ใช้ทุนในภาคเอกชนได้
วันจันทร์ที่ 22 มีนาคม 2564
ปลดล็อก! ทุน พสวท. ขยายอีก 10 สาขาวิชา ใช้ทุนในภาคเอกชนได้
...
ทุน พสวท. หรือ ทุนพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี จะเน้นให้ผู้รับทุนเรียนในสาขาวิทยาศาสตร์ทั้งวิทยาศาสตร์บริสุทธิ์และวิทยาศาสตร์ประยุกต์ แต่ล่าสุดได้ขยายให้ครอบคลุมไปถึง 10 อุตสาหกรรมเป้าหมาย (S-Curve) ที่สอดคล้องกับการพัฒนาประเทศ ตามมติคณะกรรมการกําหนดนโยบายการดําเนินงานพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี
.
อุตสาหกรรมเป้าหมาย ประกอบด้วย อุตสาหกรรมยานยนต์สมัยใหม่ อิเล็กทรอนิกส์อัจฉริยะ การท่องเที่ยวกลุ่มรายได้ดีและการท่องเที่ยวเชิงสุขภาพ การเกษตรและเทคโนโลยีชีวภาพ การแปรรูปอาหาร หุ่นยนต์เพื่ออุตสาหกรรม การบินและโลจิสติกส์ ดิจิทัล เชื้อเพลิงชีวภาพและเคมีชีวภาพ และการแพทย์ครบวงจร
.
ที่สําคัญ แต่เดิมผู้รับทุนต้องทํางานชดใช้ทุนในหน่วยงานภาครัฐ แต่จากนี้ไปสามารถทํางานในหน่วยงานภาคเอกชนที่มีหน่วยปฏิบัติงานวิจัยและพัฒนาที่สอดคล้องกับนโยบายรัฐบาลได้ ซึ่งขณะนี้มี 47 แห่งแล้ว เช่น บริษัท เอสบีซี อบาคัส จํากัด สถาบันวิทยสิริเมธี บริษัท สยามไบโอไซเอนซ์ จํากัด และ บริษัท ฮอทิเจนเนติคส์ รีเสิร์ช (เอส.อี.เอเชีย) เป็นต้น
.
ทุนดังกล่าวนี้ เป็นทุนการศึกษาระดับมัธยมศึกษาตอนปลาย - สูงกว่าปริญญาตรี แบ่งเป็นสาขาวิทยาศาสตร์บริสุทธิ์ 6 สาขา คือ คณิตศาสตร์ ฟิสิกส์ เคมี ชีววิทยา ธรณีวิทยา และพฤกษศาสตร์ และวิทยาศาสตร์ประยุกต์ อีก 42 สาขา เช่น จุลชีววิทยา เคมีบูรณาการ วัสดุศาสตร์และนาโนเทคโนโลยี ปัจจุบันมีผู้สําเร็จการศึกษาจากทุน พสวท. 1,732 คน เข้าทํางานแล้ว 1,692 คน อยู่ระหว่างรอบรรจุ 40 คน
.
การขยายสาขาวิชาและหน่วยงานชดใช้ทุนในครั้งนี้ จะทําให้นักวิจัยได้ใช้ศักยภาพของตนเองอย่างเต็มที่เพื่อสร้างงานวิจัยที่ตอบโจทย์ต่อการพัฒนาประเทศได้มากยิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันพฤหัสบดีที่ 11 มีนาคม 2564
R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันพฤหัสบดีที่ 11 มีนาคม 2564 R&I คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า วันพฤหัสบดีที่ 11 มีนาคม 2564 บริษัท Rating and Investment Information, Inc. (R&I) ซึ่งเป็นบริษัทจัดอันดับความน่าเชื่อถือชั้นนําของประเทศญี่ปุ่น จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศได้คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) ซึ่งแสดงถึงความเชื่อมั่นในแนวทางการดําเนินโยบายของรัฐบาลและทิศทางการเติบโตทางเศรษฐกิจของประเทศ ซึ่งมีแนวโน้มที่จะฟื้นตัวและเติบโต โดยมีรายละเอียดดังนี้
1) คงอันดับความน่าเชื่อถือของประเทศไทย (Sovereign Credit Rating) ที่ระดับ A- และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากรัฐบาลได้ให้ความสําคัญในการดําเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูงและการพัฒนาเขตเศรษฐกิจพิเศษภาคตะวันออก (EEC) อีกทั้งมีการดําเนินการในโครงการลงทุนโครงสร้างพื้นฐานอย่างต่อเนื่อง เพื่อกระตุ้นเศรษฐกิจและผลักดันให้เกิดการลงทุนจากต่างประเทศ ซึ่งจะส่งผลให้ประเทศมีศักยภาพในการเจริญเติบโตทางเศรษฐกิจในระยะยาว และหลุดพ้นจากการติดกับดักรายได้ปานกลาง (Middle Income Trap)
2) ภาคการคลังสาธารณะ (Public Finance) มีความแข็งแกร่งเป็นผลจากการบริหารจัดการทางคลังอย่างรอบคอบและเป็นไปตามพระราชบัญญัติวินัยการเงินการคลังของรัฐ พ.ศ. 2561 เพื่อรักษาวินัยทางการคลัง ส่งผลให้รัฐบาลมีพื้นที่ทางการคลัง (Fiscal Space) เพื่อสนับสนุนการดําเนินมาตรการต่างๆของรัฐบาลเพิ่มเติม อย่างไรก็ดี แม้ว่าการระบาดของ COVID-19 จะทําให้รัฐบาลไทยและต่างประเทศต้องกู้เงินเพื่อชดเชยการขาดดุลงบประมาณเพิ่มขึ้น แต่ R&I ยังเชื่อมั่นว่า เศรษฐกิจไทยปี 2564 จะฟื้นตัวและเติบโตอย่างค่อยเป็นค่อยไปและจะช่วยฟื้นฟูการลงทุนภายในประเทศในระยะต่อไป
3) ภาคการเงินต่างประเทศ (External Finance) ยังคงมีความเข้มแข็ง โดยมีดุลบัญชีเดินสะพัดเกินดุล และทุนสํารองระหว่างประเทศอยู่ในระดับสูง
4) ประเด็นที่ R&I ให้ความสนใจและจะติดตามอย่างใกล้ชิด คือ ความไม่แน่นอนทางการเมือง และการเปลี่ยนแปลงโครงสร้างประชากรที่ส่งผลต่อการดําเนินมาตรการทางเศรษฐกิจและการเติบโต ทางเศรษฐกิจของประเทศ
สํานักงานบริหารหนี้สาธารณะ สํานักนโยบายและแผน
โทร. 02 265 8050 ต่อ 5516
รัฐบาลไทย-ข่าวทำเนียบรัฐบาล-บอร์ด ECC ผลักดัน 5G  ในพื้นที่อีอีซีนำร่อง “บ้านฉาง” เมืองอัจฉริยะ
วันเสาร์ที่ 6 มีนาคม 2564
บอร์ด ECC ผลักดัน 5G  ในพื้นที่อีอีซีนําร่อง “บ้านฉาง” เมืองอัจฉริยะ
บอร์ด ECC ผลักดัน 5G  ในพื้นที่อีอีซีนําร่อง “บ้านฉาง” เมืองอัจฉริยะ
นายอนุชา บูรพชัยศรี โฆษกประจําสํานักนายกรัฐมนตรีเผย ไทยเปิดให้บริการ 5 G เต็มรูปแบบในพื้นที่อีอีซีแล้ว ภายใต้แผนปฏิบัติการว่าด้วยการส่งเสริมการใช้ประโยชน์เทคโนโลยี 5 G  ระยะที่ 1  ทําให้การขับเคลื่อน 5G ในไทยเร็วกว่าประเทศอื่นๆในอาเซียนถึง 5 ปี ซึ่งในสัปดาห์หน้า (8 มีนาคม 64 )นายกรัฐมนตรีจะเป็นประธานการประชุมคณะกรรมการขับเคลื่อน 5G แห่งชาติ ครั้งที่ 1/2564 เพื่อเร่งให้เกิดการลงทุนในโครงสร้างพื้นฐานเทคโนโลยี 5G ในประเทศ และมอบแนวทางให้มีขยายการใช้ประโยชน์จากเทคโนโลยี 5G ครอบคลุมทั้งด้านคมนาคม การศึกษา การเกษตร อุตสาหกรรม และสุขภาพ เพื่อให้ไทยก้าวสู่เศรษฐกิจสังคมดิจิทัลเต็มรูปแบบ สร้างโอกาสทางเศรษฐกิจได้อย่างทั่วถึง เท่าเทียม เต็มประสิทธิภาพ
โฆษกประจําสํานักนายกรัฐมนตรีเปิดเผยว่า ในการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 1/2564 ที่มีพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานกรรมการ กพอ. เป็นประธาน  รับทราบการลงทุนพัฒนาระบบ 5G ในพื้นที่อีอีซี ครอบคลุมโครงสร้างพื้นฐาน ที่ได้มีการเดินหน้าติดตั้ง ท่อ เสา สาย และสัญญาณแล้วเสร็จเกินร้อยละ 80 ด้วยการใช้เสาอัจฉริยะ (Smart pole) ทําให้สามารถกําหนดราคาต่ําสุด ลดภาระต้นทุน เพิ่มความสามารถการแข่งขันของธุรกิจ รวมทั้งความพร้อมในการจัดตั้งศูนย์ข้อมูล (Data Center) เพื่อเชื่อมโยงข้อมูลคลาวด์ภาครัฐและภาคเอกชนที่เปิดเผยได้ จัดทําข้อมูลกลางเพื่อธุรกิจในอนาคต หรือ Common Data Lake ใน อีอีซี รวมถึงการใช้ประโยชนที่เน้นเพิ่มผู้ใช้5G ในภาคการผลิตและภาคธุรกิจ ได้แก่ โรงงานในอีอีซี 10,000 แห่งและโรงแรม 300 แห่ง สถานศึกษา โรงพยาบาล นําร่องใช้ 5G บริเวณสัตหีบ สนามบินอู่ตะเภา นิคมฯ มาบตาพุดและบ้านฉาง นอกจากนี้ ยังมีการผลักดันให้ “บ้างฉาง เป็นต้นแบบชุมชนอนาคต”  (Smart city) ให้ชุมชนสามารถใช้ประโยชน์จาก 5 G  ในมิติต่างๆ ทั้งการวางแผนการเพาะปลูกด้วยระบบเกษตรอัจฉริยะ (precision farming) และดิจิทัลเพื่อดูแลสุขภาพชุมชน  รวมทั้งส่งเสริมการสร้างธุรกิจใหม่จาก 5G เช่น แอปพลิเคชั่นด้านหุ่นยนต์และออโตเมชั่น เป็นต้น พร้อมทั้ง การพัฒนาบุคลากร  ที่เน้นผลิตบุคลากรที่มีทักษะตามความต้องการของเอกชน (Up-Re-New Skill) ด้วยการประสานกับบริษัทชั้นนํา เช่น Huawai, HP ในการผลิตบุคลากรร่วมกันกว่า 44,000 คน
โฆษกประจําสํานักนายกรัฐมนตรียังกล่าวถึงการเดินหน้า 5G  ในไทยว่า  ขณะนี้ได้เริ่มติดตั้งโครงข่าย 5G แล้วในหลายพื้นที่ โดยเฉพาะพื้นที่ที่มีความสําคัญทางเศรษฐกิจ  รวมทั้งยังมีโครงการนําร่องด้านต่างๆ  อาทิ สถานีอัจฉริยะ (Smart Station) ณ สถานีกลางบางซื่อ  ต้นแบบสถานีอัจฉริยะด้วยเทคโนโลยี 5G แห่งแรกของประเทศไทยและแห่งแรกของเอเชียตะวันออกเฉียงใต้ จะมีบริการ Smart Information ช่วยเหลือผู้เดินทาง เช่น การนําทางภายในสถานี การช่วยเหลือฉุกเฉิน Automation Wheelchair บริการผู้พิการและผู้สูงอายุ โดยระบุจุดหมายและ wheelchair จะเคลื่อนที่ไปยังพื้นที่เป้าหมายอัตโนมัติด้วย 5G   และโครงการ Smart Campus ของ มหาวิทยาลัยธุรกิจบัณฑิตย์ พัฒนา Wireless Campus ยกระดับห้องเรียนแบบ Intelligent Hybrid Classroom ต้นแบบ จัดการความปลอดภัยด้วย Face Recognition/Anti-Fake Prevention/Smart Access Control System สําหรับการตรวจสอบผู้เข้า-ออกมหาวิทยาลัย  เป็นต้น///
รัฐบาลไทย-ข่าวทำเนียบรัฐบาล-รองปลัดฯ วรวรรณ ให้การต้อนรับคณะสำนักงานปลัดกระทรวงกลาโหม ศึกษาดูงานอุตสาหกรรมพัฒนามูลนิธิ
วันจันทร์ที่ 8 มีนาคม 2564
รองปลัดฯ วรวรรณ ให้การต้อนรับคณะสํานักงานปลัดกระทรวงกลาโหม ศึกษาดูงานอุตสาหกรรมพัฒนามูลนิธิ
รองปลัดฯ วรวรรณ ให้การต้อนรับคณะสํานักงานปลัดกระทรวงกลาโหม ศึกษาดูงานอุตสาหกรรมพัฒนามูลนิธิ
วันนี้ (8 มีนาคม 2564)นางวรวรรณ ชิตอรุณ รองปลัดกระทรวงอุตสาหกรรม ให้การต้อนรับ พลเอก ชูชาติ บัวขาว รองปลัดกระทรวงกลาโหม หัวหน้าคณะเข้าเยี่ยมชมดูงานอุตสาหกรรมพัฒนามูลนิธิ เพื่อปรึกษาหารือแนวทางการจัดตั้งมูลนิธิและสถาบันภายใต้มูลนิธิ เพื่อนําข้อมูลไปเป็นแนวทางในการในการจัดตั้งมูลนิธิและสถาบันภายใต้มูลนิธิของสํานักงานปลัดกระทรวงกลาโหม ทั้งนี้ ได้รับเกียรติจากนางพรรณี อังศุสิงห์ ผู้อํานวยการสถาบันรับรองมาตรฐานไอเอสโอ ร่วมให้ข้อมูล ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
#กระทรวงอุตสาหกรรม
#กระทรวงกลาโหม
#อุตสาหกรรมพัฒนามูลนิธิ
รัฐบาลไทย-ข่าวทำเนียบรัฐบาล-กรมทางหลวง ขยาย 6 ช่องจราจร ทางหลวงหมายเลข 36
วันอังคารที่ 16 มีนาคม 2564
กรมทางหลวง ขยาย 6 ช่องจราจร ทางหลวงหมายเลข 36
สายกระทิงลาย - ระยอง รวมสะพานข้ามแยกขนําไร่และแยกหนองบอน ระยะทาง 8.7 กิโลเมตร แล้วเสร็จ
กรมทางหลวง (ทล.) กระทรวงคมนาคม โดย สํานักก่อสร้างทาง ที่ 2 ดําเนินการก่อสร้างขยายทางหลวงหมายเลข 36 สายกระทิงลาย - ระยอง รวมสะพานข้ามแยกขนําไร่และแยกหนองบอน ตอนทางแยกต่างระดับเขาไม้แก้ว - แยกหนองบอน ตอน 1 ระหว่าง กม. ที่ 16+300 ถึง กม. ที่ 25+000 รวมระยะทาง 8.7 กิโลเมตร แล้วเสร็จ รวมระยะทางตลอดสายประมาณ 58 กิโลเมตร ขณะนี้การก่อสร้างเหลือเพียง 1 ตอน ระยะทาง 12 กิโลเมตร คาดว่าตอนที่เหลือจะแล้วเสร็จภายในเดือนเมษายน 2564 ทางหลวงสายนี้เป็นทางหลวงสายหลักของจังหวัดชลบุรีและจังหวัดระยอง โดยมีจุดเริ่มต้นจากจุดตัดถนนสุขุมวิท ทางหลวงหมายเลข 3 บริเวณตําบลบางละมุง อําเภอบางละมุง จังหวัดชลบุรี ไปสิ้นสุดที่บริเวณจุดตัดถนนสุขุมวิท ทางหลวงหมายเลข 3 บริเวณตําบลเชิงเนิน อําเภอเมือง จังหวัดระยอง เป็นโครงข่ายการขนส่งสินค้าระหว่างนิคมอุตสาหกรรมภาคตะวันออก โดยเฉพาะนิคมอุตสาหกรรมในพื้นที่จังหวัดระยองและจังหวัดชลบุรี ปัจจุบันมีอัตราเพิ่มขึ้นของปริมาณรถยนต์ที่เข้ามาใช้เส้นทางสูงขึ้นอย่างต่อเนื่อง ทล. จึงดําเนินการก่อสร้างขยายจากเดิม 4 ช่องจราจร เป็นมาตรฐานทางชั้นพิเศษขนาด 6 ช่องจราจร ผิวทางคอนกรีตเสริมเหล็ก ไปกลับ ด้านละ 3 ช่องจราจร ช่องละ 3.5 เมตร ไหล่ทางด้านนอกกว้าง 2.5 เมตร แบ่งทิศทางการจราจรแบบร่องกลาง สําหรับตอนทางแยกต่างระดับเขาไม้แก้ว - แยกหนองบอน ตอน 1 ระยะทาง 8.7 กิโลเมตร มีการก่อสร้างสะพานข้ามแยกขนาด 3 ช่องจราจร จํานวน 2 สะพาน ไปกลับ และบริเวณย่านชุมชนก่อสร้างทางขนานขนาด 2 ช่องจราจร ทั้ง 2 ด้าน งบประมาณก่อสร้างรวม 770,374,437 บาท
เมื่อโครงการก่อสร้างแล้วเสร็จทั้งหมด จะช่วยเพิ่มประสิทธิภาพการคมนาคมขนส่งมีความสะดวก รวดเร็วและปลอดภัยแก่ผู้ใช่เส้นทาง เพิ่มขีดความสามารถในการรองรับปริมาณการจราจรและการขนส่ง ส่งเสริมคุณภาพชีวิต เศรษฐกิจ และการท่องเที่ยวในภาคตะวันออก
รัฐบาลไทย-ข่าวทำเนียบรัฐบาล-คนเดียวก็เที่ยวได้ กับกิจกรรมท่องเที่ยวสไตล์คนโสด
วันอังคารที่ 2 มีนาคม 2564
คนเดียวก็เที่ยวได้ กับกิจกรรมท่องเที่ยวสไตล์คนโสด
...
คนโสดไม่ควรพลาดกับกิจกรรม "เส้นทางคนโสด"
กระตุ้นการท่องเที่ยวในประเทศ
เน้นพบปะมิตรภาพใหม่ ๆ และพบประสบการณ์ดี ๆ
จากการท่องเที่ยว ซึ่งที่ผ่านมาได้รับการตอบรับเป็นอย่างมาก
.
เส้นทางต่อไป โสดสายชิลล์ Secret Rooftop
กลางทะเลพัทยา ล่องเรือดินเนอร์ชมพระอาทิตย์ตก
กลางทะเลพัทยา ณ แหลมบาลีฮาย จังหวัดชลบุรี
ในวันที่
รัฐบาลไทย-ข่าวทำเนียบรัฐบาล-ขยายเวลาคุ้มครองสิ่งแวดล้อม เกาะสมุย และ เกาะพงัน
วันศุกร์ที่ 12 มีนาคม 2564
ขยายเวลาคุ้มครองสิ่งแวดล้อม เกาะสมุย และ เกาะพงัน
วันพุธที่ 10 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขยายเวลากําหนดเขตพื้นที่และคุ้มครองสิ่งแวดล้อมบริเวณท้องที่ ต.ตลิ่งงาม บ่อผุด มะเร็ต แม่น้ํา หน้าเมือง อ่างทอง ลิปะน้อย ใน อ.เกาะสมุย และ ต.เกาะพงัน บ้านใต้ เกาะเต่า ใน อ.เกาะพงัน จ.สุราษฎร์ธานี ต่อไปอีก 2 ปี จากเดิมสิ้นสุด 31 พ.ค. 64 เป็น 31 พ.ค. 66 เพื่อคุ้มครองสิ่งแวดล้อมในพื้นที่ที่มีความสูงจากระดับน้ําทะเลและพื้นที่ที่มีความลาดชัน รวมทั้งห้ามทําเหมืองแร่ ขุดเจาะ ผลิตน้ํามัน ก๊าซธรรมชาติ สร้างสนามกอล์ฟ หรือกระทําใดๆ ที่อาจเป็นอันตรายสิ่งมีชีวิตในท้องทะเล เช่น เต่าทะเล ปะการัง และปลาสวยงาม เป็นต้น เพื่อให้แหล่งท่องเที่ยวทางธรรมชาติของไทยคงความสวยงามและอุดมสมบูรณ์ สร้างความสมดุลระหว่างการอนุรักษ์และการใช้ประโยชน์ทรัพยากรธรรมชาติอย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประกาศผลการทบทวนสิทธิ์รอบสอง
วันพฤหัสบดีที่ 18 มีนาคม 2564
การประกาศผลการทบทวนสิทธิ์รอบสอง
ประชาชนกลุ่มดังกล่าวสามารถตรวจสอบผลการทบทวนสิทธิ์ได้ตั้งแต่วันที่ 19 มีนาคม 2564 เป็นต้นไป ทางเว็บไซต์ www.เราชนะ.com หรือ Call Center ของธนาคารกรุงไทย จํากัด (มหาชน) (ธนาคารกรุงไทยฯ) หมายเลขโทรศัพท์ 0 2111 1122
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการประกาศผลการทบทวนสิทธิ์ของประชาชนที่ขอทบทวนสิทธิ์เรื่องการเป็นผู้ประกันตนตามมาตรา 33 แห่งกฎหมายว่าด้วยการประกันสังคม การเป็นเจ้าหน้าที่หรือผู้ปฏิบัติงานอื่นใดในหน่วยงานของรัฐ ข้าราชการการเมือง ผู้รับบํานาญหรือเบี้ยหวัดจากส่วนราชการ หรือการเป็นผู้มีเงินฝากเกินเกณฑ์ที่กําหนด ในระหว่างวันที่ 22 กุมภาพันธ์ – 8 มีนาคม 2564 รวมถึงผู้ที่มีเงินได้พึงประเมินปีภาษี 2562 เกินกว่าเกณฑ์ที่กําหนด และได้ยื่นแบบแสดงรายการภาษีเงินได้บุคคลธรรมดาของปีภาษี 2563 แล้ว ระหว่างวันที่ 8 กุมภาพันธ์ – 8 มีนาคม 2564 ที่ได้แสดงความประสงค์ขอทบทวนสิทธิ์ทางเว็บไซต์ www.เราชนะ.com ว่า ประชาชนกลุ่มดังกล่าวสามารถตรวจสอบผลการทบทวนสิทธิ์ได้ตั้งแต่วันที่ 19 มีนาคม 2564 เป็นต้นไป ทางเว็บไซต์ www.เราชนะ.com หรือ Call Center ของธนาคารกรุงไทย จํากัด (มหาชน) (ธนาคารกรุงไทยฯ) หมายเลขโทรศัพท์ 0 2111 1122 โดยผู้ที่ผ่านการคัดกรองคุณสมบัติจะได้รับการโอนวงเงินสิทธิ์ จํานวน 7,000 บาท ในวันที่ 25 มีนาคม 2564 และสามารถใช้จ่ายวงเงินสิทธิ์ดังกล่าวผ่านแอปพลิเคชัน “เป๋าตัง” ผ่านผู้ประกอบการร้านค้าและผู้ให้บริการที่เข้าร่วมโครงการฯ ได้จนถึงวันที่ 31 พฤษภาคม 2564
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการฯ ณ วันที่ 18 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 51,060 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.7 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 70,068 ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 2,977 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.4 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 124,105 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.2 ล้านกิจการ
สํานักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทยฯ โทร. 0 2111 1122